Grøtte kraftverk

Grøtte kraftverk er et vannkraftverk nær Lyngåsbanen i Lier kommune i Viken.

Det er et elvekraftverk som utnytter et fall på 5 til 8 meter i Lierelva.

Generator effekt er 36 kW, men turbinen kan klare 100 kW. Årsproduksjon er oppgitt til 0,1 GWh.

På Grøtte var det sagbruk og mølle på 1800-tallet. Tidlig på 1900-tallet ble det bygd et kraftverk for å drive sagen.
Det er anlagt en terskeldam i elven, og en kanal fører vannet inn til kraftverket.

Anlegget ble oppgradert i 2004 med automatikk på kontrollanlegget og overhaling av turbinen. Kraftverket er bare delvis i drift.

Referanser

Kilder
 
 NVE vannkraftdatabase
Lier historie, Nedre (Nordre) Egge

Mikrokraftverk i Viken
Kraftverk i Lier
Kraftverk etablert i 1913